Főigazgatósági tájékoztató
2002. ÁPRILIS, 4. szám

szöveges verzió!!!

Letöltve:
www.jgytf.u-szeged.hu/foigtaj

Szegedi Tudományegyetem Juhász Gyula Tanárképző Főiskolai Kar
H-6725 Szeged, Boldogasszony sgt. 6.
Tel: (+36) 62 546-051, Fax: (+36) 62 420-953
Felelős Kiadó: dr. Galambos Gábor
Felelős szerkesztők:
Szolgáné dr. Rózsa Zsuzsanna hivatalvezető
dr. Tóth Szergej főigazgató-helyettes
Technikai szerkesztő:
Szécsi Zoltánné
Korrektúra: Czutor Zoltán

Tartalom

I. A főiskolai Kari Tanács üléSei	 28

II. HATÁROZATOK	28

III. KÖZLEMÉNYEK 
1. Országos Közművelődési Konferencia a JGYTFK-n	29
2. Emléktábla Kardos Pálnak	30
3. Trapp-nap	30
4. Juhász Gyula napok	31
5. SZÖG-ART kiállítás	31
6. Tudományos felolvasó ülés 2002.	31
7. Kiadvány Tudományos Felolvasó Űlés 2002. című rendezvényről	31
8. Ősbemutató: Meszlényi Róbert 151. zsoltára	31
9. Neveléstudományi tudományos felolvasó ülés	31
10. Biológia tanszék sikerei	31
11. Lenau-estet – főiskolás hallgatók	32
12. Német Kulturális és Nyelvészeti Fórum felolvasó délutánja	32

IV. NEMZETKÖZI KAPCSOLATOK	32

V. nappali tagozaton fizetendő költségtérítések	34

VI. Levelező tagozaton fizetendő költségtérítések	35

	VII. Módszertani útmutató	36

I.
A főiskolai Kari Tanács ülése

A Főiskolai Kari Tanács 2002. április 11-én ülést tartott. A napirend a következő volt:

	1. Javaslat a 2002. évi záróvizsga bizottságok elnökeire
	2. Javaslat a záróvizsgára bocsátás feltételeinek átmeneti kari szabályozására
	3. Javaslat a Tanulmányi, Kredit- és Vizsgaszabályzat módosítására
	4. Kredittanterveink rendszere
	5. A kari tanács választásának előkészítése
	6. Javaslat a Lakásépítési Alap 2002. évi összegére
	7. Tanszéki javaslatok a levelező költségtérítés összegére
	8. Javaslat a nappali tagozaton fizetendő költségtérítések összegére
	9. Az ÁM és PM tárgyak oktatásának rendje és díjazása a levelező tagozatos képzésben
	10. Az SZTE 2002. évi költségvetése 
	11. Egyebek

HATÁROZAT
A SZEGEDI TUDomÁNYEGYETEM
Juhász Gyula Tanárképző Főiskolai Kar
KARI TANÁCSÁNAK
2002. április 11-én, tartott ülésén
hozott HATÁROZATA

1. A Szegedi Tudományegyetem Juhász Gyula Tanárképző Főiskolai Kar Tanácsa a 226/2002. (IV. 11.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a napirendi pontok tárgyalására vonatkozó előterjesztést.

2. A Szegedi Tudományegyetem Juhász Gyula Tanárképző Főiskolai Kar Tanácsa a 227/2002. (IV. 11.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a záróvizsga bizottságok elnökeire vonatkozó előterjesztést.

3. A Szegedi Tudományegyetem Juhász Gyula Tanárképző Főiskolai Kar Tanácsa a 228/2002. (IV. 11.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a záróvizsgára bocsátás feltételeinek átmeneti kari szabályozására vonatkozó előterjesztést.

4. A Szegedi Tudományegyetem Juhász Gyula Tanárképző Főiskolai Kar Tanácsa a 229/2002. (IV. 11.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a Tanulmányi, Kredit- és Vizsgaszabályzat módosítására vonatkozó előterjesztést.

5. A Szegedi Tudományegyetem Juhász Gyula Tanárképző Főiskolai Kar Tanácsa a 230/2002. (IV. 11.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a Kredittantervek rendszerére vonatkozó előterjesztést.

6. A Szegedi Tudományegyetem Juhász Gyula Tanárképző Főiskolai Kar Tanácsa a 231/2002. (IV. 11.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a Kari Tanács választásának eljárási rendjére vonatkozó módosító előterjesztést az alábbiak szerint:
A 7. pontban felsorolt választási körzetek beosztása úgy módosul, hogy 
a) az első választási körzetből a Rajz-művészettörténet Tanszék a második választási körzetbe kerül;
b) a második választási körzetből az Alkalmazott Nyelvészeti Tanszék az első választási körzetbe kerül.
Egyebekben a Kari Tanács választásának eljárási rendjére vonatkozó szabályzat előírásai hatályukban változatlanul fennmaradnak.

7. A Szegedi Tudományegyetem Juhász Gyula Tanárképző Főiskolai Kar Tanácsa a 232/2002. (IV. 11.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a Lakásépítési Alap 2002. évi 1,2 millió Ft-os összegére vonatkozó előterjesztést.

8. A Szegedi Tudományegyetem Juhász Gyula Tanárképző Főiskolai Kar Tanácsa a 233/2002. (IV. 11.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a levelező költségtérítések összegére vonatkozó előterjesztést.

9. A Szegedi Tudományegyetem Juhász Gyula Tanárképző Főiskolai Kar Tanácsa a 234/2002. (IV. 11.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja a nappali tagozaton fizetendő költségtérítések összegére vonatkozó előterjesztést.

10. A Szegedi Tudományegyetem Juhász Gyula Tanárképző Főiskolai Kar Tanácsa a 235/2002. (IV. 11.) KT. számú HATÁROZATÁVAL 14 igen, 0 nem, 0 tartózkodás nyílt szavazattal elfogadja levelező tagozaton az ÁM és a PM tárgyak oktatóinak díjazására vonatkozó előterjesztést.

III.
KÖZLEMÉNYEK 
A Közlemények rovatban megjelentek sorrendiségét az időrendiség határozza meg.

1. Országos Közművelődési Konferencia a JGYTFK-n. Ez évben ismét megrendezésre került a négy napos Országos Közművelődési Konferencia (KMK), immár tizenegyedik alkalommal az ország leendő és gyakorló közművelődési- és médiaszakemberei számára. 2002. március 11-14. között a közművelődési tanszék hallgatói által szervezett rendezvényen az ország minden részéből érkezett érdeklődők töltötték meg a JGYTFK Szilléri sugárúti „J” épületét. Hétfő este ismerkedési estet tartottak, majd a hagyományokhoz méltóan a keddi és a szerdai napokat egy-egy díszelőadással zárták. Az előadások folyamán egymásnak adta a mikrofont Fóris György, Albert Györgyi, Vitray Tamás, Vujity Tvrtko, Rókusfalvy Pál, Varnus Xavér, Kolosi Péter, Fodor János és még sok más médiasztár és neves szakember. A programot a szegedi médiumok szerkesztőségeiben tett látogatások színesítették. A konferencia állófogadással ért véget csütörtök este. Részletes programot lásd 1. sz. táblázatban

Március 11. (Hétfő)	Március 12. (Kedd)	Március 13. (Szerda)	Március 14. (Csütörtök)	
	1000-1100 Magyar újságírók
az Európai Unióban
Fóris György
Brüsszeli EU tudósító	1015-1100
Szerkesztőségi
látogatások	1030-1115
BÁR	
				
	1130-1230 Egy Nő a nagyvilágból
Albert Györgyi	1130-1245 Produkció indul…
Rókusfalvy Pál	1130-1245 
Meglepetés filmbemutató!	
1200-1230 Sajtótájékoztató				
	1300-1400 Ebédszünet	1300-1400 Ebédszünet	1300-1400 Ebédszünet	
1400-1800
Megérkezés, regisztráció	1400-1515
Vitray Tamás
és a televíziózás	1400-1515
Magyar zenészek a világban???
Varnus Xavér	1400-1515 Külföldi műsorok a
kereskedelmi csatornákon
RTL Klub - Kolosi Péter
programigazgató	
1800-1815
Ünnepélyes megnyitó	1530-1630
Lapozgassunk Európában!
JMG
Frances Evans kiadóigazgató	1530-1645   Fejvadászok
Magyarországon
P&Bert Kft.
Fröhlich Péter ügyvezető igazgató	1530-1700
Beszélgetés
Fodor Jánossal
a közszolgálatiságról	
1830-2000
Show business egy „gegszter” szemszögéből
Királyvári Zsolt				
	1645-1745 
Kamerával Európában
Prukner Pál
Budapest Film reklám igazgató	1700-1815
Sport a képernyőn
Flórián Endre – Sport 1		
2000- Ismerkedési est
JATE Klub	1800-1900
Külföldről jelenti…
Vujity Tvrtko			
	2000 –
Díszelőadás:
Aranyváros
utána beszélgetés:
Cs. Nagy Sándor rendezővel
Durst György producerrel	1900-
Díszelőadás:
Hamvadó Cigarettavég
utána beszélgetés:
Bacsó Péter rendezővel és
Kálomista Gábor producerrel	2000-
Állófogadás
előtte: összefoglaló rövidfilm
a konferencia négy napjáról.	

1. számú táblázat

2. Emléktábla Kardos Pálnak. 2002. március 22-én délután 4 órakor avatták fel a Karolina iskola épületén (itt működött korábban a Juhász Gyula Tanárképző Főiskola Ének-zene Tanszéke) Kardos Pál Liszt-díjas karnagy emléktábláját, aki 1961-72 között vezette a főiskola leánykarát. Tanári személyisége, művészi igényessége meghatározóvá vált növendékei és kollégái körében. Az emléktáblát Szeged Megyei Jogú Város állíttatta Kardos Pál születésének 75. évfordulója alkalmából. Az avató ünnepségen a várost dr. Ványai Éva alpolgármester képviselte. Főiskolánk nevében koszorút helyezett el az emléktáblánál dr. Tóth Szergej főigazgató-helyettes, az Ének-zene tanszék nevében pedig Maczelka Noémi tanszékvezető docens és Ordasi Péter főiskolai docens. Avató beszédében Szőnyi Erzsébet zeneszerző, ny. tanszékvezető egyetemi tanár, a Kardos Pál alapítvány kuratóriumának elnöke idézte fel a nemzetközi hírnevű művész-tanár életpályáját és munkásságának jelentőségét a kodályi zenei nevelés eszméjének szolgálatában. Az ünnepségen közreműködött a főiskola Kardos Pál nevét viselő női kara. Vezényelt Ordasi Péter főiskolai docens.

3. Trapp-nap: testnevelés szakos hallgatók szakmai napja. Az SZTE Juhász Gyula Tanárképző Főiskolai Kar Testnevelés és Sporttudományi Intézet 2002. április 10-én rendezte meg a testnevelés szakos hallgatók szakmai napját. A szervezést maguk a hallgatók végezték, akik ezzel szakmai ismereteiket próbálták ki a gyakorlatban. A Trapp-nap programját lásd lentebb.

Program:

09.00 – Pólóosztás az évfolyamok részére
10.00 – Ünnepélyes megnyitó : 
Dr. Gyetvai György tanszékvezető és főiskolai tanár
10.10 – X-Treme Hip – Hop Dance School
10.20 – Évfolyamok bemutatkozó műsora
10.50 – Esztero Zsolt fitness gyakorlat bemutatója
11.00 – Játék
11.20 – Beszélgetés az első Trapp – Nap szervezőivel
11.30 – Spinning bemutató
11.50 – Játék
12.20 – Elsősök avatása
	  Zászlóátadás
12.50 – Ebéd
	  Közben wakeboard film vetítés.
Sztárvendég: Szűcs József hallgatónk 6-szoros Magyar Bajnok, VB helyezett wakeboardos 
13.30 – M E G L E P E T É S
14.00 – Testépítő bemutató ( 2001 – es Teneager Bajnokkal )
14.20 – Játék
14.50 – Lábtenisz bemutató ( Országos Bajnokok )
15.10 – Játék
15.40 – Sztárvendég Csomor Erikával volt hallgatónk
	  2001. évi duatlon világbajnok
15.55 – Kiemelkedő sportolók köszöntése, díjazása
16.10 – Játék
16.30 – Görkorcsolya bemutató
16.50 – Kiemelkedő sportolók jutalmazása
 Díjátadó: Pungor Miklós
16.55 – Kosárlabda Gála sztárvendégekkel
17.30 – Karaokee show
17.50 – Eredményhirdetés

4. Juhász Gyula napok. Az SZTE Jgytfk-n 2002. április 16-18-án kerültek megrendezésre a hagyományos Juhász Gyula napok. A rendezvényt dr. Galambos Gábor főigazgató és Döbör András, a HÖK elnöke nyitotta meg. A megnyitó után a hallgatók megkoszorúzták Juhász Gyula költő, a tanárképző főiskola névadójának bronzszobrát.

5. SZÖG-ART kiállítás. A SZÖG-ART művészeti egyesület a SZÖG-ART megalakulásának 10. évfordulója alkalmából 2002. április 18-án „Szeged Szöggel” című kiállítást szervezett. Az SZTE JGYTFK Rajz-művészettörténet tanszékről a kiállításon részt vett: Aranyi Sándor, Fischer Ernő, Lázár Pál, Sinkó János festőművészek és Kovács Keve üvegtervező-grafikusművész.

6. Tudományos felolvasóülés 2002. Az SZTE JGYTFK 2002. április 18-án Tudományos felolvasóülést szervezett. A felolvasóülés házigazdája: dr. Galambos Gábor egyetemi tanár, főigazgató. Szervezőbizottság: dr. Benkő Zsuzsanna főigazgató-helyettes (elnök), dr. Homor Géza főigazgató-helyettes, Szolgáné dr. Rózsa Zsuzsanna hivatalvezető, dr. Tóth Szergej főigazgató-helyettes. A plenáris előadást dr. Benedek György tanszékvezető egyetemi tanár, az SZTE tudományos rektorhelyettese tartotta: Kutatás a Szegedi Tudományegyetemen címmel. A karra kiterjedő felolvasóülés célja az elmúlt négy év tudományos eredményeinek bemutatása volt. A felolvasásra került előadások alapjául azok a PhD-, CsC-, habilitációs és DsC-dolgozatok, Széchenyi és más tudományos ösztöndíjak, nemzetközi tudományos pályázatok, valamint olyan tudományos közlemények szolgáltak, amelyek könyvekben, tudományos folyóiratokban jelentek meg. A tudományos felolvasóülés több célt is szolgált: egyrészt vállalta a karon született és születő tudományos munkák szélesebb körű megismertetését, másrészt segíteni szerette volna a tudományban egyre inkább erősödő multidiszciplináris megközelítés szemléletének megjelenését és az oktatás különböző szintjeibe történő integrálás esélyének növelését.

7. Kiadvány a Tudományos Felolvasó Ülés 2002. című rendezvényről. Tudományos felolvasóülés 2002. címmel ismertető kiadványt jelentetett meg főiskolánk a 2002. április 18-án rendezett felolvasóülésről. A Kiadvány tartalmazza a részletes programot, az előadások rövid összefoglalóit és az előadók rövidített szakmai életrajzát. A kötet szerkesztője: dr. Tóth Szergej. Kiadványterv: Annus Gábor. Olvasószerkesztő: Seres Judit, közreműködők: Harasztiné Basch Éva, Füzesi Sándorné, Molnár Pálné, Szécsi Zoltánné.

8. Ősbemutató: Meszlényi Róbert 151. zsoltára. 2002. április 22-én az SZTE Aulájában az Ének-zene Tanszék bemutatta dr. Meszlényi Róbertnek, a Zeneakadémia Főtitkárának 1917-ben írt 151. zsoltár c. művét. Az ősbemutatóra dr. Békési Magdolna és Jancsovics Antal rekonstruálta a művet. Az est fővédnöke: dr. Mészáros Rezső volt, a hangversenyt dr. Galambos Gábor kari főigazgató nyitotta meg. Bevezetőt mondott: dr. Keszthelyi Lajos akadémikus. Az ősbemutató közreműködői voltak: Békési Magdolna, Laczi Júlia, Varjasi Gyula, Altorjay Tamás (m.v.), Maczelka Noémi, Dombiné Kemény Erzsébet, az Ének-zene Tanszék Kara. Vezényelt: Kovács Gábor. A bemutatóról CD készül. 

9. Tudományos felolvasóülés a neveléstudomány témaköréből. MTA Szegedi Akadémiai Bizottság Pszichológia-pedagógia Munkabizottsága és az SZTE JGYTFK Neveléstudományi tanszéke 2002. április 24-én Autonóm személyiség-intézményi autonómia című tudományos felolvasóülést szervezett. A rendezvény helye: MTA Szegedi Bizottsága. A felolvasóülés programját dr. Varga István tanszékvezető, a SZTE JGYTFK Neveléstudományi Tanszék főiskolai tanára szervezte. 

10. Biológia tanszék sikerei. Az SZTE JGYTFK Biológia Tanszék oktatói az alábbi sikereket érték el az Oktatási Minisztérium és a Környezetvédelmi Minisztérium közös pályázatán. A „Környezeti oktatási, nevelési módszerek a felsőoktatásban" témakörben „Környezettan tantárgy oktatásmódszertana a környezetvédelmi tanári szakos képzésben" kategóriában Fűzné Kószó Mária főiskolai adjunktus I. díjat kapott. A „Környezeti nevelési módszerek a nem környezeti szakos képzésben" című kategóriában dr. Ilosvay György, dr. Molnár Gyula, Fűzné Kószó Mária, dr. Kincsek Irén és dr. Szöllősi Erzsébet kollégák alkotta csoport II. díjat kapott. A pályamű szerzője dr. Ilosvay György főiskolai adjunktus. A pályázatot a felsőoktatási intézmények és a velük kapcsolatban álló gyakorló közoktatási intézmények egyéni és csoportos közreműködők számára írták ki. A 22 pályázatból 9-et díjaztak. Az odaítélt díjakból kettőt a JGYTFK Biológia Tanszéke kapott.

11. Lenau-estet – főiskolás hallgatók. A Német Nyelv és Irodalom Tanszék nyolc első-, ill. másodéves hallgatója dr. Kopasz Filoméla főiskolai adjunktus rendezésével a Szegedi Közéleti Kávéház programsorozata keretében 2002. április 3-án a Híd Café-ban Lenau-estet adott Nikolaus Lenau osztrák költő születésének 200. évfordulója alkalmából. A hallgatók a költő verseiből és levelezéséből idézve mutatták be a népes közönségnek Lenaut, az 1848-as forradalom előtti időszak egyik legjelentősebb német nyelvű költőjét. Nikolaus Lenau, aki a korabeli Magyarországon született és gyermek-, valamint ifjúkorát Magyarországon töltötte, a magyarországi német kisebbség körében különösen nagy tiszteletnek örvend. Ezért döntött úgy a Magyarországi Ifjú Németek Közösségének (MINK) vezetősége, hogy szegedi, elsősorban az SZTE JGYTFK német szakos hallgatóiból álló tagszervezetének meglátogatását összekapcsolja a Lenau-esten való részvétellel. 

12. Német Kulturális és Nyelvészeti Fórum felolvasó délutánja. A Német Kulturális és Nyelvészeti Fórum Szeged 2002. április 17-én Szegeden a Tarjáni Magyar-Német Kétnyelvű Általános Iskola és Művészeti Alapiskolában német nyelvű felolvasó délutánt szervezett a SZTE végzős német szakos hallgatói számára. A remények szerint hagyományteremtő rendezvényt Dr. Forgács Erzsébet főiskolai tanár, az SZTE JGYTFK Német Nyelv és Irodalom Tanszékének vezetője nyitotta meg. A magyarországi német kisebbség múltjával és jelenével foglalkozó hallgatói felolvasó délutánon hét hallgató összegezte szakdolgozatának eredményeit. A tartalmilag és nyelvileg is magas színvonalú előadások közül a zsűri két referátumnak ítélt első díjat: Balázs Csilla: "Ui gaaht und dr andr khumt" Traditionelle Radmacherei bei den Sathmarschwaben. Faané Wolfárd Beáta: Die Integration der Vertriebenen in Deutschland. A zsüri tagjai voltak: dr. Marjanucz László (a zsüri elnöke), tanszékvezető egyetemi docens – SZTE BTK Új- és Legújabbkori Magyar Történeti Tanszék, dr. Katona Tünde, egyetemi adjunktus – SZTE BTK Német Irodalomtudományi Tanszék, dr. Kopasz Filoméla, főiskolai adjunktus – SZTE JGYTFK Német Nyelv és Irodalom Tanszék A hallgatói felolvasó délutánt a Szegedi Német Önkormányzat támogatta.

IV. NEMZETKÖZI KAPCSOLATOK
Összeállította: dr. Györke Zoltánné főelőadó

DR. RÁCZ LAJOS főiskolai docens 2002. 01. 25. és 29. között a Karl-Franzens-Universität Graz vendége volt. 2000 óta folynak egy könyvsorozat előkészületei, amelynek címe: „Wieser Encyclopedia of the European East”. A hat kötetből álló sorozatban két klasszikus enciklopédia lesz, négy kötetben pedig a régió történetét dolgozzák fel a munkacsoportban résztvevő szerzők. A kötet főszerkesztője az „Ember és a természet” című fejezet megírásában való közreműködésre kérte fel. Tanulmányútja során a szerkesztő bizottság tagjaival és néhány szerzővel találkozott. A főszerkesztőt és az első kötet szerkesztőjét tájékoztatta koncepcionális elképzeléseiről. A végleges tematikát a szerzőkkel való konzultációkat követően alakítják ki a bizottság tagjai. A nyár elején ismét sor kerül egy szerzői értekezletre Grazban. Utazása költségeit az OKTK projekt kerete biztosította.

PROPSZT ESZTER főiskolai adjunktus 2002. 03. 16-tól 21-ig a Pädagogische Akademie der Diözese St.Pölten, Krems Erasmus-vendégoktatója volt. A 8 oktatási egységben oktatott témája a kortárs magyarországi német irodalom volt, mely készülő PhD-dolgozata tárgyát is képezi. Bevezető ás általános áttekintő előadások után szemináriumok, műelemzések formájában dolgozták fel kortárs magyarországi német írók reprezentáns műveit. Betekintést nyert a fogadó intézmény egyéb Erasmus-kapcsolataiba, a PISA-projektbe. Részt vett jövendő együttműködések előkészítésében (Erlebnispädagogik, jövendő Erasmus-hallgatókkal való beszélgetés, szegedi intenzív program előkészítés). Utazása költségeit az Erasmus TS, és a 082. sz. keret biztosította.

DR. DIBÓNÉ BORBÉLY ÁGNES nyelvtanár 2002. 03. 16-tól 21-ig a Pädagogische Akademie der Diözese St.Pölten - Krems - intézményben Erasmus-vendégoktatói tevékenységet végzett. 8 szemináriumi órán a magyar nyelv elméleti és gyakorlati alapjaival ismertette meg a hallgatókat, továbbá jellegzetes magyar országismereti témaköröket dolgoztak fel. Lehetősége nyílt a kremsi intézmény Erasmus partnerintézményeiből érkező vendégoktatókkal tapasztalatcserére, leendő Erasmus-hallgatókkal megbeszélésre, iskolalátogatásra, hospitálásra. Részt vett egy jövőbeli együttműködési programot („Erlebnispädagogik”) előkészítő megbeszélésen, valamint egy a nemzetközi PISA-program eredményeivel kapcsolatos tájékoztató előadáson. Utazása költségeit az Erasmus TS és a 082. sz. keret biztosította.

DR. NAGY ERZSÉBET főiskolai docens 2002. 03. 23-tól 27-ig a belgiumi Université de Mons-Hainaut Nemzetközi Fordító és Tolmácsképző Főiskolájának vendége volt. Erasmus-vendégoktatóként a tanrendbe illeszkedően 8 óra szemináriumot tartott szövegfordítás témakörben. Az adott évfolyamok előadásainak és szemináriumainak látogatására is sor került. Megtörtént a következő tanévben kiutazó Erasmus-hallgatók programjánalk előkészítése. Felvette a kapcsolatot a belga Erasmus-hallgatóval, aki a következő tanévben érkezik részképzésre intézményünkbe. Utazása költségeit az Erasmus TS és a 082. sz. keret biztosította.

DR. DOMBI JÓZSEFNÉ főiskolai tanár 2002. 04. 02. és 08. között az olaszországi Grado-ban megrendezett IV. Nemzetközi Kórusversenyen a Bartók Gyermekkórus zongorakísérőjeként vett részt. A verseny időtartama alatt háromszor léptek fel egy-egy koncerttel. A műsoron C. Festa, Schumann, Bartók és Vavrinecz művek szerepeltek. A rangos nemzetközi mezőnyben a kórus ezüst diplomát kapott. A versenyen szereplő többi együttes meghallgatása hasznos szakmai tapasztalatcserének bizonyult. A verseny programja mellett megismerkedtek az Aquileia, Grado és Velence nevezetességeivel. Utazási költségeit a szervező biztosította.

DÁLYAY KLÁRA ZSUZSANNA főiskolai tanársegéd 2002. március 27-től 29-ig Nyitrán, az Univerzita Konstantina Filozofa v Nitre intézmény által szervezett III. Nemzetközi PhD konferencián vett részt. Előadásának címe: „Egy ötlet parkettázási feladatokhoz” Az előadás írásos változata angol nyelven megjelenik az egyetem tudományos kiadványában: Acta Mathematica 5., Faculty of Natural Sciences, Constantine the Philosopher University, Nitra (2002). Utazási költségét a testvéregyetemi kapcsolatok keretében az SZTE biztosította.
PINTÉR KLÁRA főiskolai adjunktus 2002. március 27. és 29. között az Univerzita Konstantina Filozofa v Nitre intézmény által szervezett III. Nemzetközi PhD konferencián vett részt. Előadásának címe: „Egy probléma gyökere” Az előadás anyaga angol nyelven megjelenik az Acta Mathematica 5, Faculty of Natural Sciences Constantine the Philosopher University Nitra (2002) című folyóiratban. Az utazásra a testvéregyetemi kapcsolatok keretében került sor. Az utazási költséget az SZTE biztosította.

DR. CSILLAG ANDRÁS főiskolai tanár 2002. 03. 21-től 26-ig Bordeaux-ban, az Université Michel de Montaigne intézményben megrendezésre került EAAS (Európai Amerikanisták Társasága) nemzetközi konferencián „Teaching the values of American democracy in a changing world” címmel tartott előadást. Az európai országokban amerikanisztikával foglalkozó kutatók és oktatók munkájával ismerkedett meg. Az amerikai történelemmel foglalkozó workshopok munkaprogramjában részt vett. Utazása költségeit a Fulbright Bizottság, a 082. sz. keret és az utazó biztosította.

DR. SZILASSI LAJOS főiskolai docens 2002. 04. 26-tól 29-ig a franciaországi Beaumont de Lomagne-ban tartózkodott. Meghívottként jelen volt a „Szilassi poliéder” térplasztika műalkotás avatásán, s részt vett Fermat szülőházában megrendezésre került konferencián. „A „Szilassi-polieder” felfedezésének története” címmel előadást tartott. A Fermat-múzeum kiállítását megtekintette. Szakmai kapcsolatokat alakított ki a beaumonti és a Tolouse-i Fermat Társaság matematikusaival. Utazási költségeit a fogadó, a 082. sz. és a tanszéki 709. sz. keret biztosította. 

DR. NAGY MIKLÓS főiskolai adjunktus 2002. április 24. és 28. között a brüsszeli Haut École Galilée vendége volt. Erasmus vendégoktatóként előadásokat és konzultációkat tartott. Az előadások alkalmával „Magyarország és az Európai Unió”, valamint „Franciaország szerepe az Osztrák-Magyar Monarchia felbomlásában” című témákat tekintették át. Az intézmény oktatóival és hallgatóival folytatott konzultációk során pedig a magyar-francia kapcsolatok aktuális kérdései kerültek szóba. A szakmai programok mellett a helyi Erasmus koordinátorral megbeszélést folytatott a mobilitási program tapasztalatairól. Utazása költségeit az Erasmus TS és a 082. sz.keret biztosította.

V. A nappali tagozaton fizetendő 
költségtérítések

1.	A 2002/2003. tanévben tanulmányaikat megkezdő hallgatók esetében a költségtérítés mértéke a képzési és fenntartási normatíva 60 %-a.
2.	A magasabb évfolyamok költségtérítéses hallgatói a 2001/2002. tanévre megállapított költségtérítésnek az inflációs rátával, 9,2 %-kal növelt összegét fizetik.
3.	50 %-os fizetési kedvezményben részesülnek azok a – C szakjukat 2002-ben megkezdő – hallgatók, akik alapszakjaikon együtt legalább 15 kreditet teljesítettek, és a kedvezményt írásban kérik. Ha a hallgató alapszakjain nem végez az előírt képzési idő alatt, a továbbiakban nem illeti meg a kedvezmény. Ha alapszakjait az előírt képzési idő alatt teljesíti, további két félévig jogosult a kedvezményre, a 10. félév után a teljes összeget fizeti. A kérelmeket az oktatási főigazgató-helyettes bírálja el.

Szak	II- IV. évfolyam	2002-ben belépők	
	
K, DN, P	
C szakos	
teljes összeg	
kedvezményes	
angol nyelvtanár	
44.500	
31.500	
-
	
-	
francia nyelvtanár					
német nyelvtanár					
olasz nyelvtanár					
tanító	

29.000

20.500	

 46.000

 23.000	
angol					
francia					
könyvtár					
magyar					
művelődésszervező					
német					
olasz					
orosz					
pedagógia					
történelem					
biológia	

42.000

	

30.000	

 66.500	

 33.000	
egészségtan					
fizika					
földrajz					
kémia					
környezetvédelem					
matematika					
német nemzetiségi					
román					
számítástechnika					
szlovák					
technika					
testnevelés					
ének-zene	61.000	43.500	 96.000	 48.000	
rajz					
testnevelés-rekreáció	64.500	46.000	101.000	 50.500	
ének-zene, karvezetés	93.000	66.500	146.500	 73.000	
gyógypedagógia	-	-	195.000	 97.500	

VI. A levelező tagozaton fizetendő költségtérítések
eFt/félév

AL
szak(pár)	2002/2003.	
	 I. év	 II. év	III. év	IV. év	
egészségtan	70	65	-	-	
fizika	40	40	-	-	
informatikus könyvtáros	55	54,5	54	42	
kémia-pedagógia	60	60	56,5	56,5	
matematika	50	-	-	-	
művelődésszervező	60	54,5	54,5	54,5	
pedagógia	-	40	40	40	
pedagógia Zalaegerszeg	-	50	50		
pedagógia-számítástechnika	85	-	-	-	
pedagógia-technika	70	-	-	-	
rajz	85	75			
számítástechnika	60	60	60	60	
technika	45	43,5	43,5	43,5	

DL
szak	2002/2003.	
	I. év	II. év	III. év	
angol	60	-	-	
angol nyelvtanár	-	60	60	
angol nyelvtanár Kecskemét	-	68	68	
ének-zene	50	49	43,5	
fizika	45	45	40	
földrajz	50	45	45	
francia	52	-	-	
francia nyelvtanár	-	52	52	
informatikus könyvtáros	55	54,5	54	
kémia	53,5	53,5	49	
környezetvédelem	65	49	27	
magyar	60	54,5	43,5	
matematika	50	50	44	
művelődésszervező	60	50	50	
német	60	-	-	
német nyelvtanár	-	60	60	
német nemzetiségi	60	60	60	
olasz	55	-	-	
olasz nyelvtanár	-	-	-	
orosz	-	35	30	
pedagógia	40	40	40	
rajz	85	75	-	
román nemzetiségi	-	30	30	
számítástechnika	60	60	60	
szlovák nemzetiségi	-	32	32	
technika	45	43,5	43,5	
testnevelés	45	45	45	
történelem	54,5	54,5	49	

VII. Módszertani útmutató
a bibliográfiai tételek továbbításához
SZTE JGYTFK WEB 2002.

1. Ha Ön begépeli a NETSCAPE nevű program Location vagy az Internet Explorer Cím mezőjébe a http://dali.lib.jgytf.u-szeged.hu/adatlap címet, akkor a képernyőjén megjelenik az az adatlap, melyet kitöltve frissítheti a JGYTFK WEBen található publikációs adatbázist.
2. A Szerző, Társzerző(k), Cím és további adatok mezőkbe értelemszerűen gépelje be a bibliográfiai tételt, utána válassza ki a Tanszék, Intézet, Publikáció típusa közül megfelelőt (a nyilakra való kattintás után legördülő menükből).
3. Amennyiben hibát vett észre, úgy a törlés gombra kattintva újrakezdheti, ha helyesen gépelte be a tételt, akkor a kész gombra kattintson. 
4. Egy képzeletbeli bibliográfiai tétel begépelése után így néz(het) ki az adatlap: 

5. Amennyiben a kész gombra kattintott, akkor a következő kép jelenik meg. 

6. Hogyha hibásnak találta a tétel adatait, akkor kattintson az javít gombra. Amennyiben a következő tételt akarja begépelni használja a következő gombot. Ha a munkát be akarja fejezni, akkor a vége gombra kattintson.